מבצע ברקאן

מבצע ברקאן (בצרפתית: Opération Barkhane) הוא מבצע צבאי שהחל ב-1 באוגוסט 2014, והסתיים ב-9 בנובמבר 2022 המבצע מובל על ידי הצבא הצרפתי נגד קבוצות איסלמיסטיות באזור הסאהל באפריקה.<ref></ref> המבצע מובל בשיתוף פעולה עם ארבע מדינות, כולן מושבות צרפתיות לשעבר המשתרעות על פני הסאהל: בורקינה פאסו, צ'אד, מאוריטניה וניז'ר. מאלי הייתה בעבר חלק מהמבצע. המדינות האלו היו חברות בכוח G5 אשר פעל יחד עם צרפת מול ארגוני הג'יהאד. חלק ממדינות המערב סיפקו סיוע. המבצע נקרא על שם דיונה בצורת חצי סהר הנצופה במדבר סהרה.<ref></ref><ref></ref>

== מהלך המבצע ==
הצבא הצרפתי התערב בתחילה במאלי בתחילת 2013 כחלק ממבצע סרוואל, ששחרר את צפון מאלי משליטת איסלאמיים קיצוניים והשיב את השליטה במדינה לידי הממשלה. מבצע ברקאן נועד להשגיח על הצלחה זו והרחיב את פעולות הצבא הצרפתי על פני שטח עצום של אזור הסאהל. המטרה המוצהרת של המבצע היא לסייע לממשלות המדינות לשמור על השליטה בשטחן ולמנוע מהאזור להפוך למקלט בטוח לקבוצות טרור איסלאמיסטיות שמתכננות לתקוף את צרפת ואירופה.<ref></ref>
חיילים צרפתים בפטרול בניז'ר, 2020
ב-1 באוגוסט 2014 הפך מבצע סרוואל למבצע ברקאן, משימה אזורית המרוכזת בסאהל. כמה חודשים קודם לכן, בחודש מאי, השתלטו קבוצות מורדים טוארגים וערבים על קידאל, עיירה קטנה בת 25 אלף תושבים השוכנת בצפון מזרח מאלי.<ref name=":0"></ref>

כמעט שנה לאחר מכן, במאי-יוני 2015, נחתם הסכם שלום בין ממשלת מאלי למורדים מהטוארג אבל היישום שלו נשאר מוגבל. האלימות התפשטה לדרום מזרח והשפיעה על בורקינה פאסו וניז'ר.<ref name=":0" />

משנת 2015, התרבו התקפות נגד כוחות סהלים או זרים, כמו גם מקומות שבהם פוקדים זרים.<ref name=":1"></ref> ארגון המדינה האסלאמית בסהרה הוקם בשנת 2015 על ידי הטרוריסט עדנאן אבו ואליד אל-סהראווי, והוכר שנה לאחר מכן על ידי ההנהגה המרכזית של המדינה האסלאמית. במרץ 2017, נאמני מוכתר בלמוכתר באל-מוראביטון, ארגונו של עדנאן אבו ואליד אל-סהראווי עד הקמת המדינה האסלאמית בסהרה, הצטרפו לצד חטיבת מסינה ואנצאר א-דין ליצירת ארגון-גג משותף בשם ג'מעת נוסרת אל-אסלאם ואל-מוסלמין, שנשבע אמונים לאל-קאעדה. אנצאר אל-דין, שניצל בשנת 2012 התקוממות עממית נגד השלטון המרכזי, השתלט על חבל אזוואד והפך אותו ל"אמירות אסלאמית". אנצאר אל-דין פעל יחד עם ארגוני ג'יהאד נוספים המזוהים עם אל-קאעדה במגרב כגון "אל-תוחיד ואל-ג'יהאד במערב אפריקה" "החותמים בדם". יחדיו החילו פרשנות מחמירה של חוקי השריעה, דבר שבא לידי ביטוי, בין היתר, בענישה גופנית (למשל: סקילה לנואפים או גדיעת גפיים לגנבים) ופגיעה באתרים היסטוריים מהתקופה הטרום-אסלאמית.<ref>https://dayan.org/he/content/5351</ref> הם הובסו במהלך מבצע סרוואל ולוחמיו ומנהיגיו נאלצו לברוח אל ההרים. גם ארגון המדינה האסלאמית וגם אל קאעדה החליטו להתמקד באזור הסאהל, לאחר שספגו מפלות במזרח התיכון. בסאהל פעלו שתי קבוצות ג'יהאדיות נוספות: אנסארול אסלאם ובוקו חראם.<ref></ref>

בשנת 2017 בסיסם של החיילים הצרפתים היה במאלי, צ'אד, ניז'ר, חוף השנהב ובורקינה פאסו, והם פעלו בכל אזור דרום הסהרה. צבא צרפת גם היה מתואם עם כוחות מערב אפריקה, כוחות שמירת השלום של האו"ם ובנות הברית של צרפת באזור.<ref></ref>

בתחילת 2020 צרפת, ששלטה באזור כחלק מהאימפריה הקולוניאלית הצרפתית, ומדינות באזור שילבו את כוחות הצבא שלהן תחת מבנה פיקודי אחד על מנת להתמקד בלחימה נגד חמושים שהיו מסונפים לארגון המדינה אסלאמית באזורי הגבול בניז'ר, מאלי ובורקינה פאסו.<ref name=":2"></ref> ג'מעת נוסרת אל-אסלאם ואל-מוסלמין והמדינה האסלאמית בסהרה שיתפו פעולה ותקפו בסיסי צבא ושלטו בחלק מהכפרים. כדי להימנע מעימות גלוי עם המערב, קבוצות אלו לא הכריזו על הקמת ח'ליפות כמו זו שהקים דאעש בעיראק ובסוריה.<ref></ref>

במהלך המבצע, חוסלו ראשי ארגוני הטרור כמו אחמד אל-טילמסי,<ref></ref> עדנאן אבו ואליד אל-סהראווי<ref></ref> ועבד אל-מאלכ דרודכאל.<ref name=":2" />
ממוזער
ב-18 באוגוסט 2020, נשיא מאלי איברהים בובאכר קייטה, שנבחר בשנת 2013, הודח בהפיכה לאחר חודשים של משבר פוליטי.<ref name=":1" /> ב-24 במאי 2021, במאלי בוצעה הפיכה נוספת ויחסי צרפת-מאלי הדרדרו. נשיא צרפת עמנואל מקרון הודיע ביוני 2021 כי המבצע יסתיים בקרוב והכוחות הצרפתיים ייסוגו בהדרגה, בשל חוסר יכולתה של צרפת לעבוד עם הממשלות באזור הסאהל. עם זאת, הוא הוסיף כי הכוחות הצרפתיים יישארו באזור כחלק ממשימה בינלאומית גדולה יותר. המבצע היה אמור להסתיים מאוחר יותר ברבעון הראשון של 2022.<ref></ref><ref></ref>

באזורים הפגועים ביותר של בורקינה פאסו ומאלי, מנהיגים מקומיים ניהלו שיחות לא רשמיות עם החמושים. הממשלות לא הכירו בפומבי בדיונים, לפי מקורות המעורבים בהם הממשלות העניקו תמיכה סמויה. צרפת התנגדה ובטענה שהחמושים ינצלו את הפסקת האש כדי להתארגן מחדש.<ref></ref>
חייל צרפתי יורה ממסוק 
צרפת החלה להסיג את חייליה ממאלי ב-17 בפברואר 2022. מקרון הודיע כי בסיס הכוחות יועבר לניז'ר.<ref></ref> עם זאת, החונטה הצבאית ששלטה במאלי ביקשה מצרפת לסגת ללא דיחוי ב-18 במרץ, כאשר מקרון השיב כי הם ייסוגו במהלך ארבעה עד שישה החודשים הבאים. הכוחות הצרפתיים נסוגו לחלוטין ממאלי ב-15 באוגוסט. הצבא הצרפתי הצהיר כי המבצע אינו מסתיים, אלא מאורגן מחדש.<ref></ref>

== ראו גם ==
* מלחמת האזרחים במאלי

== קישורים חיצוניים ==

* [https://www.bbc.com/news/world-europe-28298230 France sets up anti-Islamist force in Africa's Sahel]
* [https://www.bbc.com/news/world-africa-51061229 How West Africa is under threat from Islamist militants]
* [https://www.mako.co.il/pzm-soldiers/Article-b9f1a6521daa281026.htm אחרי 9 שנות לחימה: צרפת מוציאה את חייליה ממאלי באפריקה]

==הערות שוליים==

קטגוריה:בורקינה פאסו: היסטוריה
קטגוריה:ניז'ר: היסטוריה
קטגוריה:מאלי: היסטוריה
קטגוריה:צרפת: היסטוריה צבאית
קטגוריה:התערבויות צבאיות
קטגוריה:צ'אד: היסטוריה